കിണര് കുഴിച്ചുകൊണ്ടിരുന്നയാളെ കല്ലിട്ട് കൊല്ലാന് ശ്രമം സുഹൃത്തിനായി തെരച്ചില് തിരുവനന്തപുരം : പാറശാലയില് കിണര് നിര്മാണത്തിനിടെ തൊഴിലാളിയുടെ തലയില് കല്ലിട്ട് കൊല്ലാന് ശ്രമമെന്ന് പരാതി. ഉദയന്കുളങ്ങര സ്വദേശി സാബു എന്ന ഷൈന് കുമാറിനെ സുഹൃത്ത് ബിനു കല്ലിട്ട് കൊല്ലാന് ശ്രമിച്ചെന്നാണ് പരാതി. പരിക്കേറ്റ സാബുവിനെ ഫയര്ഫോഴ്സ് എത്തിയാണ് രക്ഷിച്ചത്. വിജയകുമാര് എന്നയാളുടെ ഉടമസ്ഥതയിലുള്ള കിണറിലെ ജോലിക്കിടെ ഇന്ന് രാവിലെ എട്ട് മണിയോടെയാണ് സംഭവം. സാബുവിന്റെ സുഹൃത്ത് കൂടിയായ ബിനു കിണറ്റിലേക്ക് കല്ലെടുത്തിടുകയായിരുന്നു. സാബുവിന്റെ തോളിനാണ് പരിക്കേറ്റത്. കിണറ്റില് നിന്ന് നിലവിളി കേട്ട് ഓടിക്കൂടിയ നാട്ടുകാര് ഫയര്ഫോഴ്സിനെ വിവരം അറിയിക്കുകയായിരുന്നു. തുടര്ന്ന് ഇയാളെ നെയ്യാറ്റിന്കര ആശുപത്രിയില് പ്രവേശിപ്പിച്ചു. കൂലിത്തര്ക്കവുമായി ബന്ധപ്പെട്ട പ്രശ്നമാണ് സംഭവത്തിന് പിന്നിലെന്നാണ് വിവരം. കഴിഞ്ഞ ദിവസം ഇരുവരും വാക്കുതര്ക്കത്തിലേര്പ്പെട്ടിരുന്നു. പൊലീസ് ബിനുവിനായി തെരച്ചില് ആരംഭിച്ചിട്ടുണ്ട്.